Suplicat s. v. deuotus orator vester Henricus Wenne, clericus Aboensis diocesis, in decretis licentiatus, in artibus magister et Romanam curiam aliquando sequens, quatenus eum speciali gracia et fauore prosequentes secum vt quecunque duo beneficia ecclesiastica, curata seu alias jnuicem incompatibilia, etiam si duo parrochiales ecclesie aut earum perpetue vicarie aut portiones seu dignitates, personatus, administrationes vel officia in cathedralibus etiam metropolitanis vel collegiatis ecclesiis, etiam si ipse dignitates in eisdem cathedralibus et metropolitanis vel collegiatis ecclesiis huiusmodi principales fuerint et ad illas ac huiusmodi personatus etc. consueuerint qui per electionem assumi, eisque cura jmineat animarum, si sibi alias tamen canonice quacunque auctoritate conferantur, eligatur, assumatur aut presentetur ad illa, recipere et jnsimul quoaduixerit retinere, illaque simul uel successiue simpliciter uel ex causa permutationis, quotiens sibi placuerit, dimittere et loco dimissi vel dimissorum aliud vel alia simile vel dissimile aut similia vel dissimilia beneficium seu beneficia ecclesiasticum vel ecclesiastica duo dumtaxat inuicem incompatibilia similiter recipere et jnsimul quoaduixerit retinere libere et licite possit et valeat, misericorditer dispensare dignemini de gratia speciali ….. Concessum ut petitur, in presentia d. n. pape. Jo. car. Alexandrinus ….. Datum Rome apud Sanctum Petrum sexto jdus januarij anno sexto.